אביי (מחוז)

מחוז אביי (בערבית: منطقة أبيي) הוא שטח של 10,546 קמ"ר הממוקם על הגבול בין דרום סודאן וסודאן, שקיבל "מעמד מנהלי מיוחד" על פי פרוטוקול אביי מ-2004, כחלק מהסכם השלום שסיים את מלחמת האזרחים הסודאנית השנייה.<ref name="protocol">[http://www.reliefweb.int/rw/RWB.NSF/db900SID/SZIE-5ZJR4Z?OpenDocument “Protocol on the resolution of Abyei conflict”], Government of the Republic of Sudan and the Sudan People’s Liberation Movement/Army, 26 May 2004 (hosted by reliefweb.int)</ref> העיר הבירה של המחוז היא אביי טאון. לפי תנאי פרוטוקול אביי, אזור אביי נחשב, על בסיס זמני, לחלק הן מרפובליקת דרום סודאן והן מרפובליקת סודאן, והפך למעשה לאזור משותף.

בניגוד לגבולות המחוז הקודם, פרוטוקול אביי הגדיר את אזור אביי כ"האזור של תשע ראשויות הדינקה נגוק שהועברו לקורדופן ב-1905". בשנת 2005, ועדת גבולות רב-לאומית קבעה שזה יהיה החלקים של קורדופן דרומית ל-10°22′30″ N.<ref name="johnson">[http://www.cmi.no/sudan/doc/?id=944 “Why Abyei Matters”], African Affairs, 107/426, 1–19, 23 December 2007</ref> עם זאת, בעקבות סכסוכים מתמשכים שהתפרצו לאלימות ואיימו על הסכם השלום המקיף, תהליך בוררות בינלאומי שרטט מחדש את גבולות אביי ב-2009 והפך אותו קטן משמעותית, כשאין לו גבול צפוני מעבר ל-10°10′00" N.<ref name="final award"></ref>

== היסטוריה ==

עיתון סודאן טוען כי אנשי הדאג'ו היו ממוקמים באזור אביי לפני המאה השבע עשרה, לפני שהוחלפו על ידי מהגרים חדשים.<ref></ref> מהמאות השמונה עשרה לפחות, אביי היה מיושב על ידי הדינקה נגוק, תת-קבוצה של הדינקה מדרום סודן, שהיו חקלאים נוודים. המיסריה, עם ערבי נוודי, שהיה מבלה את רוב השנה סביב הבסיס שלו במוגלאד בצפון קורדופן, היה מרעה את בקרו דרומה לאזור נהר הבחר באביי בעונת היובש.<ref></ref> תושבי הקבע של אביי היו אם כן הדינקה הדרומיים, אך חצי שנה היו המיסריה המוסלמים הצפוניים עולים במספרם.<ref name="Country 2017">"Collapse of a Country: A Diplomat's Memoir of South Sudan." By Nicholas Coghlan. McGill-Queen's University Press, 2017.</ref>

במהלך הקמת הקונדומיניום האנגלו-מצר<nowiki/>י, המיסריה היו ממוקמים בעיקר במחוז קורדופן (נחשב ל"צפוני"), בעוד הדינקה נגוק היו ממוקמים בבחר אל-ע'זאל (נחשב ל"דרומי"). בשנת 1905, לאחר פשיטות מתמשכות של המיסריה לשטחי הדינקה נגוק, הבריטים העבירו את תשע ראשויות הדינקה נגוק לקורדופן. הסיבה לכך הייתה משולשת: להגן על הדינקה נגוק מפשיטות המיסריה ולפייס את האזור; להראות כי כוח ריבוני חדש נמצא בשליטה; ולהביא את שני השבטים היריבים תחת ניהול משותף.<ref>[http://www.pca-cpa.org/upload/files/Abyei%20Final%20Award.pdf Permanent Court of Arbitration, the Hague "On Delimiting Abyei"] 22 July 2009 / p221-222</ref> כאשר הבריטים עזבו ב-1956, הם השאירו את מעמד אביי לא ברור.<ref name="Country 2017" />

שני העמים החלו ללכת בדרכים נפרדות עם פרוץ מלחמת האזרחים הסודאנית הראשונה (1956–1972), במיוחד הטבח ב-72 נגוק דינקה בעיר בבן נושא שבוצע על ידי המיסריה. הדינקה נגוק נמשכו לכוחי אניאניה, בעוד המיסריה זכו לתמיכה מהממשלה והפכו להיות קשורים בצפון. הסכם אדיס אבבה מ-1972, שסיים את המלחמה, כלל סעיף שאיפשר משאל עם שיאפשר לאביי לבחור להישאר בצפון או להצטרף לדרום האוטונומי. משאל עם זה מעולם לא נערך וההתקפות המתמשכות על הדינקה נגוק הובילו ליצירת יחידת דינקה נגוק במרד הקטן אניאניה השני, שהחל בנילוס העליון ב-1975. גילוי הנפט באזור, בין יתר אזורי הגבול הצפון-דרומי, הוביל את הנשיא ג'עפר נומיירי לנסות את היוזמה הראשונה מבין רבות להעביר אזורים עשירים בנפט למנהל הצפוני.<ref name="breaking22">&nbsp;, International Crisis Group, 12 October 2007, p. 2</ref>

יחידת הדינקה נגוק של אניאניה השני היוותה אחת היסודות של תנועת המורדים בתחילת מלחמת האזרחים השנייה ב-1983. רבים מהדינקה נגוק הצטרפו למורדים עם פרוץ הקרבות. באופן חלקי כתוצאה מכניסתם המוקדמת למלחמה, רבים מהדינקה נגוק עלו לעמדות מנהיגות בצבא השחרור העממי של סודאן (SPLA), והפכו להיות קשורים בקשר הדוק לג'ון גראנג. בניגוד לכך, המיסריה הצטרפו לקרבות בצד הממשלה באמצע שנות ה-80. הם הקימו יחידות קו חזית כמו גם מורהלין, פושטים רכובים שהתקיפו כפרים דרומיים כדי לשדוד חפצים ועבדים.<ref name="breaking2-3">"Sudan: Breaking the Abyei Deadlock", pp. 2–3</ref> בסוף המלחמה, הקרבות האינטנסיביים גרמו לעקירת רוב הדינקה נגוק מאביי, מה שהמיסריה מציינים כהצדקה לבעלותם על האזור.<ref name="USIP2">[http://www.usip.org/resources/resolving-boundary-dispute-sudans-abyei-region “Resolving the Boundary Dispute in Sudan’s Abyei Region”] by Dorina Bekoe, Kelly Campbell and Nicholas Howenstein, United States Institute of Peace, October 2005</ref>

==קישורים חיצוניים==

== הערות שוליים ==

קטגוריה:סודאן: חלוקה מנהלית
קטגוריה:דרום סודאן: חלוקה מנהלית
קטגוריה:ציטוט עם תסריט בשפה זרה (ערבית)